Hans Trygve Kristiansen

Hans Trygve Kristiansen (født 18. august 1948) er en tidligere skøytetrener. Han vokste opp på Torstrand i Larvik.

Kristiansen var elev ved Torstrand skole, middelskolen, Larvik yrkesskole (maskinlinjen) og NKI ingeniørskole. Han er utdannet maskiningeniør.

Kristiansen begynte å trene skøytetalenter atten år gammel og har topptrenerutdannelse. Han har vært landslagstrener for Norges Skøyteforbund. Som trener har Kristiansen tatt i alt tretten olympiske medaljer. Han har vært tilknyttet Olympiatoppen siden 1994 og har siden 1990 ledet prosesser for næringslivet med fokus på prestasjonsutvikling.

Hans barndomshjem var Ryes gate 6.

Bibliografi 
2013: Det blei folk av vårs åsså (avsnittet Glimt fra barndommen min). Publisert av Norgesforlaget AS.

Referanser

Kilder 
Ellefsen, Dagfinn Werner: Det blei folk av vårs åsså, Porsgrunn 2013

Norske skøytetrenere
Personer fra Larvik kommune
Artikler i skøytesportprosjektet